Les activitats infantils i espectacles familiars ens permeten apropar la cultura i els valors, als nens i nenes, a través de l’entreteniment. A més, amb les nostres activitats, els infants treballaran continguts curriculars a través del joc, d’una manera lúdica i divertida, sense adonar-se’n.
A través del joc, els nens i nenes es relacionaran i desenvoluparan les seves habilitats comunicatives i de socialització. A més, amb els jocs gegants o amb les activitats de construccions, podran jugar a jocs de matemàtiques i de llengua. Amb les manualitats infantils i amb l’activitat de circ, els nens desenvoluparan habilitats de psicomotricitat fina i gruixuda. I amb els espectacles aprendran valors, tradicions i cultura.
Cada activitat ens proporciona un coneixement diferent, és per això que a través del joc i de les activitats infantils, els nens poden aprendre un munt de continguts curriculars, mentre juguen i es diverteixen.